<classify> WAKATI kila sehemu ya dunia kukiwa na shamrashamra za kuukaribisha Mwaka Mpya 2020 ulioanza leo, Tanzania inaingia kwa kishindo mwaka huu katika nyanja ya siasa na utekelezaji wa miradi mikubwa, inayozidi kuleta mapinduzi ya kiuchumi nchini.Mafanikio yaliyofikiwa kwa miaka minne ya Serikali ya Awamu ya Tano chini ya Rais Dk John Magufuli, yalionekana wazi mwaka 2019 baada ya taasisi na mashirika mbalimbali, kuyaeleza kwa umma.Mafanikio hayo yalitokana na utekelezaji wa Ilani ya Chama Cha Mapinduzi CCM katika sekta ya elimu, afya, kilimo, mifugo, uvuvi, utamaduni, michezo na dilpomasia.Aidha, utekelezaji wa kishindo wa miradi mikubwa ya mfano kwa mataifa mengine, inayoendelea nchini na iliyolenga kuiunganisha Tanzania na nchi za Jumuiya ya Maendeleo Kusini mwa Afrika SADC na Jumuiya ya Afrika Mashariki EAC ni wazi itaipeleka Tanzania katika uchumi wa kati kabla ya 2025, kama inavyoainisha Dira ya Taifa.Tangu nchi ipate uhuru mwaka 1961 mpaka mwaka 2015, Tanzania ilikuwa na hifadhi 16 za Taifa zenye ukubwa wa kilometa za mraba 57,000. Julai 9, mwaka jana, Rais Magufuli alizindua Hifadhi mpya ya Taifa ya Burigi iliyopo Chato mkoani Geita, huku serikali ikitangaza hifadhi nyingine mbili zilizo tayari na tatu zitakazozinduliwa baadae na kufanya idadi ya hifadhi sita.Hifadhi hizo sita Burigi- Chato, Ibanda-Kyerwa na Rumanyika-Karagwe zilizozinduliwa mwaka jana na Nyerere Selous, Kigosi na Ugalla, zinafanya Tanzania kuwa na jumla ya hifadhi 22 za Taifa zilizotengewa eneo la ardhi la asilimia 32.5.Mpaka mwaka 2015, nchi ilikuwa na hifadhi za taifa 16. Hatua hiyo inalenga kuongeza idadi ya watalii nchini kufikia watalii zaidi ya milioni mbili wa nje, watakaotembelea Tanzania kutoka 1.5 waliotembelea mwaka 2018 na watalii wa ndani zaidi ya 400,000 kutoka wasiozidi 200,000.wa Maji la Nyerere Julai 26 mwaka jana, Tanzania iliweka historia kubwa iliyokuwa ndoto ya Baba wa Taifa, Mwalimu Julius Nyerere mwaka 1970 baada ya Rais Magufuli kuzindua rasmi ujenzi wa Mradi wa Kufua Umeme katika maporomoko ya maji ya Mto Rufiji.Bwawa hilo ambalo awali lilijulikana kwa jina la Stiglers Gorge, lilibadilishwa jina na Magufuli kuwa Mradi wa Kufua Umeme wa Maji wa Julius Nyerere JNHPP kumuenzi Baba wa Taifa.Mradi umetoa ajira zaidi ya 10,000 kwa Watanzania zilizo na zisizo za moja kwa moja. Ujenzi wa mradi huo unaogharimu Sh trilioni 6.588 fedha za ndani na unaotarajiwa kukamilika mwaka 2022, utazalisha megawati 2115.Hivi sasa kutokana na vyanzo mbalimbali, Tanzania inazalisha megawati 1560 za umeme huku mpango wa Serikali ikiwa ni kufikia uzalishaji wa umeme wa megawati 5,000 mwaka huu na megawati 10,000 itakapofika 2025.Katika kuongeza kasi ya watalii na biashara za kimataifa, zinazotokana na ujenzi wa viwanda unaoendelea nchini na kuimarisha usafiri wa anga nchini, Agosti Mosi mwaka jana Rais magufuli alizindua jengo la tatu la kisasa la abiria Terminal III katika Uwanja wa Ndege wa Kimataifa wa Julius Nyerere JNIA, lililogharimu Sh bilioni 710.Jengo hilo lenye uwezo wa kupokea abiria milioni sita kwa mwaka sawa na wastani wa abiria 2,800 kwa saa wanaoingia na kutoka nje ya nchi, limefungwa kamera za usalama zaidi ya 290. Jengo la kwanza lilikuwa na uwezo wa abiria 500,000 na la pili milioni 1.5 kwa mwaka.Akizungumza wakati wa uzinduzi, Rais Magufuli alimshukuru Rais mstaafu wa Awamu ya Nne, Jakaya Kikwete kwa kuanzisha mradi huo na kueleza kuwa hayo ni mapinduzi makubwa ya kiuchumi kwa Taifa.Mradi mwingine wa kihistoria ni ujenzi wa reli ya kisasa ya Standard Gauge Railway SGR yenye mtandao usiopungua kilomita 2,561 ambao awamu ya kwanza inayoanzia Dar es Salaam - Morogoro hadi Novemba mwaka jana, ulikuwa umefikia asilimia 72 na mwaka huu unatarajiwa kukamilika awamu hiyo na kuendelea na awamu nyingine zilizopo kwenye hatua mbalimbali za ujenzi hivi sasa.Rais Magufuli ameweka historia nyingine Desemba 7 mwaka jana baada ya kuweka jiwe la msingi la ujenzi wa Daraja la Kigongo-Busisi mkoani Mwanza.Daraja hilo linaunganisha mikoa ya Mwanza na Geita na ni refu kuliko yote katika Afrika Mashariki na Kati. Linaunganisha bararaba zinazoenda nchi za Jamhuri ya Kidemokrasia ya Congo DRC, Uganda, Rwanda na Burundi. Ujenzi wake utagharimu Sh bilioni 700 na litakuwa na urefu wa kilometa 3.2 likipita juu ya Ziwa Victoria na kuunganisha wilaya mbili za Misungwi na Sengerema Mkoa wa Mwanza. Ni kitovu cha biashara kwa nchi hizo na Tanzania.Shirika la Ndege la Taifa ATCL litaendelea kufanya vizuri katika biashara ya ndani na kimataifa kutokana na uwezeshaji, unaoendelea kufanywa na Rais Magufuli kwa kuleta ndege na kufikia idadi ya ndege nane, baada ya Oktoba 26 mwaka jana Rais Magufuli kupokea ndege mpya aina ya Boeing 787-8 Dreamliner, yenye uwezo wa kubeba abiria 262 kutoka nchini Marekani katika Uwanja wa Ndege wa Kimataifa wa Julius Nyerere JNIA.Rais pia Desemba 14 mwaka jana, alipokea ndege nyingine mpya Bombardier Dash 8-Q400 jijini Mwanza ikitokea Canada. Ndege za ATCL zimeanza kupasua anga za kimataifa kwa safari za Mumbai nchini India na nchi nyingine zinalengwa kufikiwa mwaka huu.Kazi ya utekelezaji wa ujenzi wa gati mpya kwa ajili ya kuhudumia meli za magari RoRo Berth kwenye Bandari ya Dar es Salaam ulikamilika mwaka jana, ambapo meli kubwa ya kwanza yenye uwezo wa kubeba magari 2,000 ilitia nanga kwa mara ya kwanza katika Bandari ya Dar es Salaam Agosti mwaka jana. Fursa hii ya kiuchumi inaenda sambamba na ukarabati wa bandari zote nchini.Ujenzi wa meli mpya ya MV Mwanza ,utakaokamilika Januari 2021 kwa gharama ya Sh bilioni 89.764 unaotekelezwa na kampuni ya ukandarasi za Gas Entec CL na Kangnam ya Korea kwa kushirikiana Suma JKT, ikiwa na uwezo wa kubeba abiria 1,200, tani 400 za mizigo, magari makubwa matatu na madogo 20, ikikamilika itafanyakazi kati ya Bandari za Mwanza, Kemondo, Bukoba na MusomaRada 4Septemba 13 mwaka jana baada ya Rais Magufuli kuzindua Rada nne za kuongozea ndege za kiraia katika JNIA sambamba na uzinduzi wa rada nyingine tatu katika uwanja wa Ndege wa Kimataifa Kilimanjaro KIA, Songwe na Mwanza, unaifanya Tanzania mwaka huu na miaka mingine ijayo kuonekana kwa asilimia 100 katika mfumo wa rada.Hatua ya Rais Magufuli kuwezesha kusajiliwa kwa vijiji 920, vilivyokuwa katika mapori 12 ya hifadhi na kuamuru wananchi wa vijiji hivyo wasisumbuliwe, bali wepelekewe miundombinu muhimu, inalijenga taifa katika utulivu, unaowezesha shughuli za kiuchumi kufanyika kwa amani.Wahujumu uchumi kukiri, kurejesha fedha Wahujumu uchumi 467 Septemba mwaka jana, walikiri kuhujumu uchumi na kukubali kurejesha zaidi ya Sh bilioni 107 walizolisababishia hasara Taifa. Kiasi hicho kimeendelea kuongezeka. Utaratibu huo ulishauriwa na Rais Magufuli kwa Ofisi ya Mwendesha Mashitaka Mkuu wa Serikali DPP. Fedha hizo zinaelekezwa katika miradi ya kijamii.Tanzania mwaka huu inaingia katika tukio kubwa linalobeba mustakabali wa demokrasia, Uchaguzi Mkuu. Watanzania wenye sifa watachaguliwa na kuchagua rais, wabunge na madiwani baadae mwaka huu. Rais Magufuli atatetea nafasi yake kwa miaka mingine mitano, inayotengeneza miaka 10 ya awamu ya tano ya Serikali.Tanzania kwa mwaka huu wa Uenyekiti wake wa Jumuiya ya Maendeleo Kusini mwa Afrika SADC chini ya Rais Magufuli, baada ya Mkutano wa 39 wa Wakuu wa Nchi na Serikali kuridhia hivyo Agosti 18 mwaka jana. Matarajio ya wengi ni kuona mafanikio ya miundombinu inayoziunganisha nchi 16 za jumuiya hiyo inaimarika, biashara katika soko la ndani lenye watu milioni 327, ajira kwa vijana, afya na kuimarika kwa matumizi ya teknolojia. Pia wengi wanatarajia kuona Zimbabwe inaondolewa vikwazo vya kiuchumi vilivyowekwa na mataifa ya Magharibi mwaka 2002 na Kiswahili kuwa lugha ya nne ya SADC.Desemba 9, mwaka jana, Rais Magufuli aliweka historia ya kipekee ,baada ya kutangaza kuwaachia huru wafungwa 5,533 waliotumikia zaidi ya robo tatu ya vifungo vyao. Hii ni mara ya kwanza tangu nchi ipate Uhuru, Rais kuachia wafungwa wengi namna hii. Wengi walioachiwa walieleza kuwa watafanya kazi halali kuliteja taifa. Matokeo ya kauli zao, yataanza kujitokeza mwaka huu ingawa baadhi walirejea katika uhalifu.Desemba 6 mwaka jana, Watanzania walishuhudia kurejea kwa safari za treni ya abiria kutoka Dar es Salaam kwenda Moshi mkoani Kilimanjaro kwa gharama karibu nusu ya basi, baada ya miaka 25 ya kusitishwa safari hizo.Julai mwaka jana treni ya mizigo, nayo ilirejeshwa katika mikoa ya Kaskazini. Maelfu ya abiria wamesafiri kwa treni kwenda mikoa ya Kaskazini hasa msimu wa sikukuu za Krismasi na Mwaka Mpya. Mpango ya Shirika la Reli Tanzania TRC ni mwaka huu kuunganisha safari kuanzia Moshi kwenda Arusha kwa ujenzi unaoendelea wa kilometa 86.Afya Katika eneo la afya pamoja na vituo vya afya 352 vilivyojengwa mpaka sasa, mwaka wa fedha 20192020 Serikali itajenga vituo vipya vya afya 52 na kuendelea na ujenzi wa hospitali 67 na ujenzi wa hospitali mpya 27 na kufanya idadi ya hospitali 94 kwa mpango wa miaka miwili. Tangu uhuru mwaka 1961 mpaka mwaka 2015, Tanzania ilikuwa na hospitali 77 pekee.Hatua hii inaimarishaa afya ya Watanzania, kwa kuwa imeenda sambamba na ujenzi wa hospitali zaidi ya 90 na kubandisha hadhi hospitali za wilaya, mkoa na rufaa.Oktoba mwaka jana Rais alitangaza rasmi kuhamia Dodoma, alipojiandikisha katika Daftari la Kudumu la Wapiga kura Chamwino mkoani humo. Hatua hiyo ni baada ya kuzindua Mji mpya wa Serikali Aprili 13 mwaka jana katika eneo la Mtumba, lililo na ofisi za wizara zote 21.Interchange Miradi ya kupunguza msongamano katika Jiji la Dar es Salaam wa njia nane kutoka Kimara Stop-Over hadi Kibaha; na ule wa makutano ya barabara za juu wa Ubungo Ubungo Interchange ,ambayo yote imetekelezwa kwa zaidi ya asilimia 60 mpaka sasa, ikikamilika itaongeza kasi ya kukua kwa uchumi katika jiji hilo la kibiashara.Mradi wa Njia Nane unaotarajiwa kukamilika Januari 20, 2021, umefikia zaidi ya asilimia 52 hivi sasa, huku mradi wa Ubungo ukitarajiwa kukamilika baadaye mwaka huu, utatumia miaka miwili na nusu miezi 30 hadi kukamilika.Ulianza Machi 20 mwaka 2017 Rais Magufuli alipoweka jiwe la msingi. Miradi hii na mingine itakayotekelezwa mwaka huu, ni kishindo kikubwa cha kasi ya maendeleo, kinachojidhihirisha katika Serikali hii ya Awamu ya Tano ya Rais Magufuli.  <topic>: KITAIFA 